Marteze eo dre wall Hollywood hag an istorioù dre vras, a zikouez  atav eo ar re vunud a zeu a-benn, eo aes pep tra pa vez kalon, hag an harozed o kreskiñ ha deskiñ e div vunutenn war son ul laz-seniñ. Neus violon ha gourrebez ebet ganin amañ, neus ket ur B.O. dam buhez, ha daoust dar strivoù e ouzan ne zeuio ket pep tra aes en diwezh. Karma is a bitch, marteze, met ne choarvez ket an traoù mat gant an dud vat hepken, nag an traoù fall gant an dud fall, ha sod e vefe e grediñ. Kement-se a ouzomp holl, daoust ma vez ganeomp bepred ar santad e yelo mat an traoù en dibenn, ez eus un doare urzh en hollved, hag e vo loreet al labour hag ar furnez. Ah ! Neo ket souezh e vefe dipitet an dud ha chwerv ar re gozh a-wechoù.